**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Научни изследвания, иновации и дигитализация за интелигентна трансформация“ 2021-2027**

**Процедура чрез директно предоставяне на безвъзмездна финансова помощ**

**BG16RFPR002-1.007 „Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука“**

[1. Наименование на програмата: 3](#_Toc122094218)

[2. Наименование на приоритета: 3](#_Toc122094219)

[3. Наименование на процедурата: 3](#_Toc122094220)

[4. Измерения по кодове: 3](#_Toc122094221)

[5. Териториален обхват: 3](#_Toc122094222)

[6. Цели на предоставяната безвъзмездна финансова помощ по процедурата и очаквани резултати: 4](#_Toc122094223)

[7. Индикатори: 7](#_Toc122094224)

[8. Общ размер на безвъзмездната финансова помощ по процедурата и разпределение по региони: 8](#_Toc122094225)

[9. Минимален (ако е приложимо) и максимален размер на безвъзмездната финансова помощ за конкретен проект: 8](#_Toc122094226)

[10. Процент на съфинансиране: 9](#_Toc122094227)

[11. Допустими кандидати: 9](#_Toc122094228)

[12. Допустими партньори (ако е приложимо): 10](#_Toc122094229)

[13. Дейности, допустими за финансиране: 10](#_Toc122094230)

[14. Категории разходи, допустими за финансиране: 13](#_Toc122094231)

[14.1. Условия за допустимост на разходите 14](#_Toc122094232)

[14.2. Допустими разходи 16](#_Toc122094233)

[14.3. Недопустими разходи 18](#_Toc122094234)

[15. Допустими целеви групи (ако е приложимо): 19](#_Toc122094235)

[16. Приложим режим на минимални/държавни помощи (ако е приложимо): 19](#_Toc122094236)

[17. Хоризонтални политики: 20](#_Toc122094237)

[18. Продължителност на процедурата: 21](#_Toc122094238)

[19. Ред за оценяване на проектните предложения: 21](#_Toc122094239)

[20. Критерии и методика за оценка на проектните предложения: 22](#_Toc122094240)

[21. Начин на подаване на проектните предложения/концепциите за проектни предложения: 23](#_Toc122094241)

[22. Списък на документите, които се подават на етап кандидатстване: 24](#_Toc122094242)

[23. Краен срок за подаване на проектните предложения: 25](#_Toc122094243)

[24. Адрес за подаване на проектните предложения/концепциите за проектни предложения: 25](#_Toc122094244)

[25. Допълнителна информация 25](#_Toc122094245)

[26. Приложения към Условията за кандидатстване: 26](#_Toc122094246)

## 1. Наименование на програмата:

Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

## 2. Наименование на приоритета:

Приоритет 1 „Устойчиво развитие на българската научно-изследователска и иновационна екосистема“

Приоритетно направление 3 „Трансфер на технологии и знания“

Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР).

## 3. Наименование на процедурата:

Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука.

## 4. Измерения по кодове:

**Измерение 1 – Област на интервенция**

**028.** Трансфер на технологии и сътрудничество между предприятията, изследователските центрове и сектора на висшето образование

**Измерение 2 — Форма на финансиране**

**01** Безвъзмездни средства

**Измерение 6 - Допълнителни тематични области във връзка с ЕСФ+**

**09** Не се прилага.

**Измерение 7 - Равенство между половете във връзка с ЕСФ+, ЕФРР, КФ и ФСП**

**03** Неутралност по отношение на пола

## 5. Териториален обхват:

Дейностите по процедурата следва да бъдат изпълнени на територията на Република България.

Резултатите от изпълнението на проекта следва да се ползват на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата**

Създаване на платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука.

Платформата ще създаде условия за ефективна връзка и изграждане на партньорства между малки и средни предприятия в РБ и научните организации, вкл. и техни институти, висшите училища, центрове за върхови постижения (ЦВП), центрове за компетентност (ЦК), София Тех Парк (СТП) и други звена в регионалната екосистема на НИРД и иновациите (всички заедно наричани по-долу „научноизследователски институции“ или „НИ“).

**Обосновка**

Програма „Научни изследвания, иновации и дигитализация за интелигентна трансформация“ 2021-2027 г. (ПНИИДИТ), която е съфинансирана от Европейския фонд за регионално развитие (ЕФРР), е насочена към стратегическите потребности и приоритети на България за прилагане на обща политика за развитието на научните изследвания и иновациите и за цифровизация на публичния сектор. Фокусът на действията в първия приоритет на ПНИИДИТ „Устойчиво развитие на българската научноизследователска и иновационна екосистема“ е засилване на приноса на приложните научни изследвания и иновациите към по-високото икономическо и обществено развитие на страната в областите на интелигентна специализация, както и подобряване на взаимодействието между бизнеса и науката. Основна цел на третото приоритетно направление „Трансфер на технологии и знания“ е да насърчи бизнеса за по-широко използване на капацитета на научните организации в процесите на въвеждане на иновативни решения, решаването на различни технологични проблеми на предприятието, в дигитализацията, въвеждането на нови бизнес модели и др. Предвижда се това да се постигне включително чрез предоставянето на малки иновативни грантове (ваучерни схеми). В този смисъл, изграждането на платформа за сътрудничество между висшите училища, научните организации, вкл. и техни институти и бизнеса ще е необходимо на малките и средни предприятия (МСП) за идентифициране на подходящите доставчици на услуги за въвеждането на иновативни решения в предприятията.

Иновационна стратегия за интелигентна специализация 2021-2027 г. (ИСИС) предвижда в рамките на Оперативна цел №1 „Подобряване на научноизследователската система и иновационното представяне на предприятията“: създаване на условия за достъп на МСП до услуги и апаратура за провеждане на високотехнологични и научни изследвания, вкл. чрез ваучерни схеми, и изграждане на бази данни за повторно използване. ИСИС насърчава подобряването на партньорствата между научно-изследователските институти, университетите и бизнеса в областта на научните изследвания и технологичното развитие.

Националният център за информация и документация (НАЦИД) поддържа различни по вид и информация регистри, данните от които позволяват да бъдат използвани за целите на предвидената за изграждане в рамките на настоящата процедура платформа. Така например в Регистъра за научната дейност (РНД), поддържан от НАЦИД се съдържа подробна информация за научните организации, висшите училища и научните изследвания. РНД предоставя информация за анализ на състоянието на научната дейност за определяне на научните и технологичните индикатори, за мониторинг на участието в национални и международни програми за научни изследвания и развитие. Данните в РНД служат като инструмент за намиране на партньори за съвместни научни изследвания. НАЦИД поддържа и Регистър на академичния състав (РАС), който съдържа подробна информация за учените и техните академични резултати, Регистър на висшите училища, както и Българския портал за отворена наука, който позволява публикуване в отворен формат на резултати от научна дейност, финансирана с публични средства. Данните в посочените регистри помагат за насочване към конкретни специалисти и/или области, в които те развиват преимуществено своите научни интереси.

Изпълнението на дейностите от конкретния бенефициент – НАЦИД ще гарантира устойчивост по отношение на новата функционалност, която ще бъде разработена и внедрена по настоящата операция. Тя ще продължи да функционира и да бъде поддържана от страна на НАЦИД и след приключване на финансирането, след края на програмния период 2021-2027 г.

НАЦИД осигурява достъп до разнообразни информационни ресурси, поддържа бази данни и създава информационни продукти и услуги в подкрепа на развитието и напредъка на образованието, обучението и науката, което ще позволи постоянната актуалност на информацията, която ще бъде публикувана и поддържана за целите на ПНИИДИТ първоначално.

Настоящата процедура ще допринесе за изпълнението на:

- Програма „Научни изследвания, иновации и дигитализация за интелигентна трансформация“ 2021-2027 г., Приоритет 1: „Устойчиво развитие на българската научноизследователска и иновационна екосистема“

- Иновационна стратегия за интелигентна специализация 2021-2027 г., Оперативна цел №1 „Подобряване на научноизследователската система и иновационното представяне на предприятията“;

- Стратегията за развитието на висшето образование 2020-2030 г., Дейност 7.3 Активизиране на партньорството на висшите училища (ВУ) с бизнеса и държавата в научните изследвания, Мярка 7.3.5 Стимулиране на предоставянето от ВУ на консултантски и образователни услуги както за фирми, така и за държавни, регионални и други публични структури.

- Националната пътна карта за научна инфраструктура 2020-2027 г.

- Националната стратегия за развитие на научните изследвания 2017-2030 г.

Подготовката и навременното популяризиране на възможностите, които ще предоставя платформата за сътрудничество ще гарантира и ефективното изпълнение на интервенцията за малките иновативни грантове, планирана в рамките на Приоритетно направление 3 на Приоритет 1 на ПНИИДИТ. Ключова дейност е преодоляването на един от основните проблеми при реализирането на сътрудничество между секторите: съсредоточаването в научните организации и висши училища на информацията за специализираните услуги, апаратура и експертиза, която е изградена в центровете за компетентност и върхови постижения, в инфраструктурите от Националната пътна карта за научна инфраструктура, в научно-лабораторния комплекс на София тех парк и други специализирани лаборатории.

Недостатъчно широкото споделяне на тази информация е идентифицирано и като една от проблемните области, които обуславят разработването на ПНИИДИТ 2021-2027. Като основни предизвикателства са идентифицирани неефективното сътрудничество между научните звена, висшите училища и бизнеса и ниски нива на трансфер на технологии и знания. Главните участници в националната система за иновации – научната общност и бизнеса остават заключени в рамките на съответните групи и работят изолирано без ефективно взаимодействие помежду си. Ограниченото и спорадично търсене на резултати от изследвания от страна на предприятията и липсата на благоприятна среда и стимули за активиране на сътрудничеството между бизнеса и академичните среди предопределят и ниското ниво на използване и натовареност на наличната научноизследователска и иновационна инфраструктура. ПНИИДИТ ще подкрепи и стимулира използването от страна на бизнеса на услуги, предлагани от научните структури и насърчаване на градивно взаимодействие между тях за създаването и/или развитието на иновационни проекти. Подготовката и навременното популяризиране на възможностите, които ще предоставя платформата за сътрудничество ще гарантира и ефективното изпълнение на интервенцията за малките иновативни грантове, планирана в рамките на Приоритетно направление 3 на Приоритет 1 на ПНИИДИТ.

НОРМАТИВНА РАМКА:

- Закон за насърчаване на научните изследвания;

- Закон за висшето образование;

- Закон за развитието на академичния състав в Република България;

**-** Инструкция № 1 от 15.12.2017 г. за реда на водене Регистъра за научната дейност в Република България;

**Очакваните резултати:**

- Осигуряване на благоприятна среда за пълноценно използване на капацитета на научноизследователската и иновационната инфраструктура в РБ;

- Повишаване на ефективността и приложимостта на резултатите от научноизследователските дейности;

- Насърчаване на комерсиализацията на научноизследователската дейност;

- Насърчаване на иновационната дейност на предприятията чрез подкрепа за разработване и внедряване на иновации;

- Повишаване на интереса към науката, иновациите и разпространението на научни знания и стимулиране на предприемаческа култура в обществото.

Платформата ще предоставя информация в систематизиран и общодостъпен вид относно експертизата, услугите и инфраструктурата, предоставяни от участващите в инициативата научни институции (НИ), както и техните резултати от успешно реализирани партньорства, включително ще позволява представянето в свободен достъп на постигнати резултати от научна дейност.

Платформата ще предоставя свободен достъп на всеки, който се регистрира в нея, в т.ч. МСП, големи предприятия, неправителствени организации , които посредством нея ще имат възможност да открият подходящите специалисти, услуги и съоръжения за провеждане на високотехнологични научни изследвания, необходими за реализиране на иновационния им проект или за получаване на високоспециализирана услуга. В резултат от изграждането на ефективно сътрудничество наука-бизнес се очаква по-добро оползотворяване на капацитета на научноизследователската и иновационната инфраструктура, насърчаване на комерсиализацията на научните изследвания и резултати, както и устойчивост на научните центрове за развитие в приоритетни области на интелигентната специализация.

## 7. Индикатори:

Управляващият орган на ПНИИДИТ ще следи за постигането и отчитането на следните индикатори за доказване/измерване степента на постигане на специфична цел „Развитие и засилване на капацитета за научни изследвания и иновации и на внедряването на модерни технологии (ЕФРР)”, Приоритет 1 „Устойчиво развитие на българската научно-изследователска и иновационна екосистема”, както и ефекта от изпълнението на дейностите по проекта, предвидени за подкрепа.

**Индивидуални за процедурата индикатори:**

- Разработена, функционираща и внедрена платформа за предоставяне на изследователски и/или иновативни услуги от НИ за бизнеса – целева стойност: 1 бр.

- Брой ползватели на функционираща платформа – целева стойност: 1000.

Индикаторът „Брой ползватели на функционираща платформа“ ще бъде отчетен в рамките на 30 месеца от сключването на договора за БФП, т.е. 12 месеца след приключването на проекта. Това се обуславя от факта, чe фокусът на процедурата е върху разработване и внедряване на платформата, като броят на ползвателите може да бъде отчетен едва след това.

В т. „Индикатори“ от Формуляра за кандидатстване, УО на ПНИИДИТ служебно е въвел посочените индикатори с целевата стойност за всеки от тях.

Информацията за постигане на индикаторите ще бъде предоставена от бенефициента при отчитане на техническото и финансово изпълнение на проекта., както и в рамките на период от 12 месеца след приключване на проекта.

## 8. Общ размер на безвъзмездната финансова помощ по процедурата и разпределение по региони:

**Общият размер на безвъзмездната финансова помощ** по процедура BG16RFPR002-1.007 „Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука“ е **1 194 864,21** **лева (610 924,37 евро)**.

**Бюджетът на процедурата е разпределен, както следва:**

- за по-слабо развити региони - 943 400,35 лева (482 352,94 евро);

- за региони в преход – 251 463,86 лева (128 571,43 евро).

При разпределение на разходите между по-слабо развити региони и региони в преход се използват следните проценти от общата стойност на допустимите разходи:

- за „По-слабо развити региони 78,9546077374%.

- за „Региони в преход“ 21,0453922626%.

|  |  |  |
| --- | --- | --- |
| Размер на безвъзмездната финансова помощ | Финансиране от Европейския фонд за регионално развитие  (ЕФРР) | Национално съфинансиране  (НФ) |
| Общо (ЕФРР и НФ)  1 194 864,21 лева  (610 924 ,37 евро),  от които за: | 977 915,00 лева  (500 000,00 евро) | 216 949,21 лева  (110 924,37 евро) |
| По-слабо развити региони[[1]](#footnote-1)  943 400,35 лева  (482 352,94 евро) | 801 890,30 лева  (410 000,00 евро) | 141 510,05 лева  (72 352,94 евро) |
| Регион в преход (ЮЗР)[[2]](#footnote-2)  251 463,86 лева  (128 571,43 евро) | 176 024,70 лева  (90 000,00 евро) | 75 439,16 лева  38 571,43 евро |

## 9. Минимален (ако е приложимо) и максимален размер на безвъзмездната финансова помощ за конкретен проект:

По процедурата няма изискване за **минимален размер** на безвъзмездната финансова помощ.

**Максималният размер** на безвъзмездна финансова помощ е **1 194 864,21 лева** (610 924,37 евро).

Бюджетът по процедурата следва да се превалутира по фиксинга на БНБ за 1 евро – 1.95583 лева.

## 10. Процент на съфинансиране:

**Интензитетът** на безвъзмездната финансова помощ по настоящата процедура е 100%.

## 11. Допустими кандидати:

**Допустим кандидат** по процедурата, по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ) и чл. 2, т. 2 от ПМС № 23 от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г (ПМС № 23/13.02.2023 г), е Националният център за информация и документация (НАЦИД), Булстат: 831604711.

НАЦИД е одобрен на Второто официално заседание на Комитета за наблюдение на ПНИИДИТ 2021-2027 като **конкретен бенефициент**, който може да получи безвъзмездна финансова помощ по настоящата процедура за изпълнение на допустимите дейности, посочени в т.13 от Условията за кандидатстване по-долу.

НАЦИД е юридическо лице на бюджетна издръжка, второстепенен разпоредител с бюджетни кредити към министъра на образованието и науката. Центърът осигурява достъп до разнообразни информационни ресурси, поддържа бази данни и създава информационни продукти и услуги в подкрепа на развитието и напредъка на образованието, обучението и науката.

Конкретният бенефициент следва да разполага с необходимите финансови ресурси и механизми, които да гарантират успешното изпълнение на дейностите по проекта. В т. „Допълнителна информация, необходима за оценка на проектното предложение“ от Формуляра за кандидатстване, кандидатът следва задължително да представи информация, че разполага с необходимите финансови ресурси и механизми, позволяващи да се изпълнят предложените в проектното предложение дейности и да се гарантира тяхната финансова устойчивост.

## 12. Допустими партньори (ако е приложимо):

Конкретният бенефициент изпълнява проекта по настоящата процедура за директно предоставяне на безвъзмездна финансова помощ самостоятелно, без участието на партньори.

## 13. Дейности, допустими за финансиране:

Проектното предложение и включените в него дейности следва да съответстват на принципа за ефективност и ефикасност и да водят до постигане на целта на процедурата при най-адекватно съотношение между очакваните разходи и ползи.

**Допустимите видове дейности** по процедурата, допринасящи за постигане на целите на Приоритет 1. „Устойчиво развитие на българската научно-изследователска и иновационна екосистема“, Специфична цел: RSO1.1. „Развитие и засилване на капацитета за научни изследвания и иновации и на внедряването на модерни технологии (ЕФРР)” на ПНИИДИТ, са както следва:

**I. Преки дейности:**

**Дейност 1: Подготвителни дейности във връзка с разработването на платформата:**

1.1 Проучване и обобщаване на добри практики за успешно имплементирани програми и платформи за предоставяне на изследователски и/или иновативни услуги от НИ за бизнеса.

1.2 Анализ на отношенията между държавата, висшите училища и научните организации и бизнеса, които възникват по повод реализирането на изследователските и иновативни услуги и които имат отношение към изграждането и функционирането на платформата.

**Дейност 2: Разработване и внедряване на платформата и обучение на администраторите за управлението ѝ:**

2.1 Разработване на услуга за заявяване и регистриране на висши училища, научни организации, ЦВП, ЦК, София Тех Парк (СТП) и други звена в регионалната екосистема на НИРД и иновациите в платформата.

2.2 Разработване на модул за създаване и управление на профила на НИ

2.3 Разработване на модул за създаване и управление на профил на предприятие (МСП).

2.4 Изграждане на модул за търсене на услуги, инфраструктура, доставчици и съдържание по ключова дума и по тематична област.

2.5 Обучение на администраторите за настройки и управление на платформата

**Дейност 3: Запознаване на висшите училища/научните организации с новоизградената платформа за изследователски и иновативни услуги за бизнеса и запознаване с възможностите, които предлага.**

Всяка дейност, следва да бъде детайлно описана във ФК, раздел „План за изпълнение / Дейности по проекта“. В поле „Описание“ се посочват основанията за избор на дейността и приноса ѝ за целите на настоящата процедура. В поле „Начин на изпълнение“ се посочват методите за изпълнение на дейността, включително възлагането й на външен изпълнител, методите за осъществяване на вътрешен мониторинг и по какъв начин ще бъде осигурена устойчивостта на резултатите от изпълнението ѝ. В поле „Резултат“ се описват конкретните очаквани резултати от изпълнението на дейността.

**II. Непреки дейности:**

Непреките дейности задължително включват Дейности за комуникация и видимост. Те не се попълват като отделна дейност в раздел „План за изпълнение / Дейности по проекта“, а следва да се опишат в секция „Допълнителна информация, необходима за оценка на проектното предложение“, поле „Дейности за видимост, прозрачност и комуникация“. В това поле Кандидатът посочва какви мерки ще предприеме за обезпечаване на изискванията относно видимост, прозрачност и комуникация на проекта, както и че ще прилага „Наръчник за визуализация на подкрепата от ЕС 2021-2027 Брандбук за бенефициенти“ - Приложение К от Условията за изпълнение;

**ВАЖНО:** Конкретният бенефициент е пряко отговорен за управлението на проекта и осигуряването на качественото изпълнение на заложените дейности. Той следва да предвиди достатъчно добри механизми за вътрешна оценка и контрол, както и за мониторинг на напредъка и предприемането на корективни мерки при необходимост. Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение.

**ВАЖНО**: При осъществяването на дейностите в областта на електронното управление и използването на информационните и комуникационните технологии конкретният бенефициент следва да предвиди при възлагането на обществени поръчки осигуряването на съответствие на предвидените технически задания и спецификации с изискванията на чл. 38 от Наредбата за спазване на общите изисквания към информационните системи, регистрите и електронните административни услуги (в сила от 01.03.2017 г., приета с ПМС № 3 от 09.01.2017 г.).

**ВАЖНО:** Конкретният бенефициент следва да представи описание на методите за изпълнение и времеви график на всяка една дейност, нейната последователност и основанията за избора й, вкл. и методите за осъществяване на вътрешен мониторинг, контрол и осигуряване на устойчивост на резултатите в т. „План за изпълнение/Дейности по проекта“ от Формуляра за кандидатстване.

**ВАЖНО:** Конкретният бенефициент няма право да подава проектно предложение за вече реализирани дейности и прояви или за операции, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

**Проектното предложение и предвидените в него дейности трябва да отговарят на следните условия:**

- да съответстват на целите на Приоритет 1 „Устойчиво развитие на българската научно-изследователска и иновационна екосистема“ на ПНИИДИТ и да имат принос за постигане на специфична цел RSO1.1 „Развитие и засилване на капацитета за научни изследвания и иновации и на внедряването на модерни технологии“ на ПНИИДИТ;

- да имат принос към тематичните области на Иновационната стратегия за интелигентна специализация 2021-2027 г. (ИСИС);

- да попадат в обхвата и категориите допустими интервенции по ПНИИДИТ във връзка с приложимите условия за съвместно финансиране и държавни помощи;

- да съответстват на изискванията на европейското и националното законодателство в сферата на обществените поръчки при спазване на принципите на прозрачност, пропорционалност, равно третиране и недискриминация при осигурена конкуренция на най-широка основа;

- да не са физически завършени или изцяло осъществени преди подаването на формуляра за кандидатстване от конкретния бенефициент, независимо дали всички свързани плащания са извършени от него;

- да са извършени от допустимия конкретен бенефициент и да са изплатени в рамките на общата продължителност на операцията;

- да са в съответствие с принципите на устойчиво развитие, насърчаване на равенството между мъжете и жените, предотвратяването на дискриминация и достъпността за хората с увреждания, както и с принципа за ненанасяне на значителни вреди по смисъла на член 9 от Регламент 1060/2021;

- да се реализират в рамките на наличния бюджет и да имат ясни и реалистични количествени резултати.

ВАЖНО: При попълване на Формуляра за кандидатстване, кандидатът следва да опише приноса на дейностите по проектното предложение към ИСИС 2021-2027 г. в т. „Допълнителна информация, необходима за оценка на проектното предложение“, поле „Принос към тематичните области на Иновационната стратегия за интелигентна специализация 2021-2027 г.“. В посоченото поле кандидатът представя информация към кои тематични области от ИСИС попадат проектните дейности. ВАЖНО: В случаите, в които дейностите, свързани с подготовката и възлагането на обществени поръчки, е предвидено да се осъществяват от експерти, включени в екипа за организация, управление и/или изпълнение на проекта, е недопустимо припокриването на дейностите, осъществявани от тези експерти, с дейностите по подготовка/разработване на документация за предвидените по проекта обществени поръчки и осъществяването на контрол по изпълнението на дейностите по договорите за обществени поръчки, предвидени да се извършват от външен изпълнител, избран по реда на ЗОП.

Кандидатът е пряко отговорен за управлението на проекта и осигуряването на качественото изпълнение на заложените в него дейности. Предвид това, той следва да предвиди достатъчно добри механизми за вътрешна оценка и контрол, както и за мониторинг на напредъка и предприемането на колективни мерки при необходимост. Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение.

## 14. Категории разходи, допустими за финансиране:

Без да противоречи на разпоредбите и правилата, описани в Регламент (ЕС) 2021/1060, Закона за управление на средствата от европейските фондове при споделено управление, съответната подзаконова нормативна уредба, уреждаща национални правила за допустимост на разходите за средствата от Европейските фондове за споделено управление, приложимото право на Европейския съюз и българското законодателство и, за да бъдат признати за допустими по проекта, разходите трябва да отговарят и на изискванията, предвидени в настоящите Условия за кандидатстване.

При предоставяне на безвъзмездна финансова помощ по процедурата ще бъдат взети под внимание само допустимите разходи, извършени законосъобразно, детайлно описани по-долу. Стойността на допустимите разходи трябва да се основава на европейското и българското законодателство и да е в съответствие с предвижданите дейности.

**ВАЖНО:** При попълване на т. „Бюджет“ от Формуляра за кандидатстване, конкретният бенефициент следва да заложи както преките разходи, съответстващи и обвързани с конкретните дейности по проекта и описани в проектното предложение, така и непреките разходи за организация и управление на проекта. За общо допустими разходи по проекта се считат всички предвидени разходи в бюджета – преки допустими разходи и непреки разходи за организация и управление, обхванати от единна ставка.

***Непреките разходи за организация и управление на проекта се предоставят под формата на финансиране с единна ставка, която се определя чрез прилагане на 7 % към допустимите преки разходи по проекта в съответствие с чл. 54, буква а) от Регламент (ЕС) 2021/1060.***

**ВАЖНО:** По време на оценката на проектното предложение е възможно да бъдат установени обстоятелства, които да налагат промяна в бюджета (т. „Бюджет“ от Формуляра за кандидатстване). Възможните изменения на бюджета не могат да доведат до увеличаване на сумата на исканата безвъзмездна помощ, посочена в т. 8. „Общ размер на безвъзмездната финансова помощ по процедурата и разпределение по региони“ от Условията за кандидатстване по-горе.

Управляващият орган може да извърши корекции в т. „Бюджет“ от Формуляра за кандидатстване във връзка с установени в процеса на оценката недопустими и/или необосновани разходи и/или на конкретния бенефициент се предоставят указания и срок за отстраняване на установените нередовности, непълноти и/или несъответствия.

## 14.1. Условия за допустимост на разходите

За да бъдат допустими разходите по процедурата, следва да бъдат спазени условията съгласно изискванията на приложимите европейско и национално законодателство, вкл. трябва да отговарят на следните условия:

1. **Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.**

С оглед определяне на реалистичността на предвидените разходи за дълготрайни материални и нематериални активи (ДМА и ДНА), конкретният бенефициент следва да приложи към Формуляра за кандидатстване оферта от производител/доставчик с предложена цена за активи (ДМА и ДНА).

Горепосочените документи са индикативни и служат за оценка на реалистичността на заложените в бюджета на проектното предложение разходи за ДМА и ДНА. Заложените разходи следва да съответстват на представените пазарни цени, като е допустимо увеличение до 10 % от стойността на представената оферта за активи (ДМА и ДНА).

2. **Да бъдат извършени след датата на подаване на формуляра за кандидатстване и до изтичане на крайния срок, определен за представяне на финалния отчет за изпълнение на дейностите по проекта.**

Разходооправдателните документи, свързани с изпълнението на допустимите по проекта дейности, следва да бъдат издадени в периода на допустимост на разходите - след датата на подаване на формуляра за кандидатстване и до изтичане на крайния срок, определен за представяне на финалния отчет за изпълнение. Плащанията могат да бъдат извършени и след края на изпълнение на дейностите по проекта, но не по-късно от крайния срок, определен за представяне на финалния отчет.

3**. За разходите да е налична адекватна одитна следа** съгласно минималните изисквания на [Приложение XIII от Регламент (ЕС) 2021/1060](https://web.apis.bg/e.php?i=692338&b=1) в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по [чл. 82 от Регламент (ЕС) 2021/1060](https://web.apis.bg/e.php?i=692338&b=1#p12486184).

4. **Да са действително платени** (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

5. **Да могат да се установят и проверят, да бъдат подкрепени от оригинални разходо-оправдателни документи и да са отразени в счетоводната документация на бенефициента** чрез отделни счетоводни аналитични сметки по проекта или в отделна счетоводна система.

6. **Да са за реално доставени продукти/извършени услуги** въз основа на договори, които са сключени при спазване изискванията на националното и европейското законодателство за възлагане на обществени поръчки.

7. **Да са в изпълнение на посочените в т. 13 от настоящите Условия за кандидатстване допустими дейности.**

8**. Да не са финансирани по друг проект, програма или друга финансова схема, финансирана от публични средства на националния или европейския бюджети.**

**ВАЖНО:** Относно третирането на ДДС конкретният бенефициент следва да се запознае с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (**Приложение Г** „Указание на министъра на финансите относно третиране на данък върху добавената стойност като допустим разход при изпълнение на проекти по Оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело, за финансовата рамка 2014 – 2020 г.“)

## 14.2. Допустими разходи

**Допустими по процедурата се следните разходи:**

**Преки допустими видове разходи:**

Преките допустими разходи по проекта включват разходите за изпълнение на дейностите за разработване и внедряване на платформата (вкл. подготвителни дейности); дейности по обучение на администраторите за настройки и управление на платформата и дейности по запознаване на висшите училища/научните организации с новоизградената платформа за изследователски и иновативни услуги за бизнеса и запознаване с възможностите, които предлага.

**I.** Допустими са преки разходи както следва:

1) Разходи за персонал, пряко ангажиран с изпълнение на дейностите по проекта, вкл., социални и здравни осигурителни вноски за сметка на осигурителя

2) Разходи за услуги, които са свързани с предвидените за изпълнение по проекта дейности за създаване на платформата (вкл. подготвителни дейности и дейности за запознаване на заинтересованите лица).

3) Разходи за материални активи, необходими за разработването, внедряването и функционирането на платформата за предоставяне на изследователски и/или иновативни услуги от НИ за бизнеса – по дейност 2.

4) Разходи за нематериални активи, необходими за създаването внедряването и функционирането на платформата за предоставяне на изследователски и/или иновативни услуги от НИ за бизнеса – по дейност 2.

**II.** Непреки разходи - Единна ставка 7% от преките допустими разходи

Непреките разходи могат да включват: Разходи за организация и управление на проекта. (Разходи за възнаграждения на лица, ангажирани с организацията и управлението на дейностите по проекта, вкл. социални и здравни осигурителни вноски за сметка на осигурителя, съгласно националното законодателство.); режийни разходи, разходи за офис консумативи, разходи за информация, комуникация и видимост на проекта; разходи за консултантски услуги за подготовка/разработване на документация за предвидените по проекта обществени поръчки (ако е приложимо) и др.

ВАЖНО: При попълване на посочените бюджетни раздели в раздел „Бюджет“, от Формуляра за кандидатстване, Кандидатът следва да се съобрази с допустимите разходи по процедурата и да ги разпредели по допустими дейности, като добави бюджетен ред от трето ниво (1.1, 1.2, 1.3 и пр.) за всяка от допустимите дейности, за които е приложим този разход.

Допълнително, всеки от така предвидените разходите по проекта следва да се раздели по категория региони (региони в преход и по-слабо развити региони), като се следи общата стойност на разходите по региони да съответства на разпределението, съгласно т. 8. „Общ размер на безвъзмездната финансова помощ по процедурата и разпределение по региони“ от Условията за кандидатстване. За целта, кандидатът следва да обособи по два бюджетни реда за всеки отделен разход – един за региони в преход и втори за по-слабо развити региони, като сумата им се равнява на общата стойност на този разход. Например, разход за придобиване на ДМА „Х“ следва да бъде разпределен в два отделни бюджетни реда, както следва: 1) разход за придобиване на ДМА „Х“ в региони в преход и 2) разход за придобиване на ДМА „Х“ в по-слабо развити региони.

**14.3. Недопустими разходи**

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове за споделено управление (Регламент (ЕС) 2021/1060, ЗУСЕФСУ и съответната поднормативна уредба, уреждаща национални правила за допустимост на разходите за средствата от ЕФСУ).

**Специфични недопустими разходи:**

В допълнение, към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• принос в натура;

• разходи за възстановим ДДС;

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• загуби от обмяна на валута;

• всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

• разходи, които са финансирани по друг проект, програма или друга финансова схема, финансирана от публични средства на националния или европейския бюджети.

Управляващият орган може да нанесе корекции както във Формуляра за кандидатстване, така и в бюджета на проекта във връзка с установени в процеса на оценката недопустими дейности и разходи и/или на кандидата се дават указания и му се поставя срок за отстраняване на несъответствието.

## 15. Допустими целеви групи (ако е приложимо):

Целеви групи по настоящата процедура са научните организации, висшите училища, Центровете за върхови постижения, Центровете за компетентност, МСП и други.

## 16. Приложим режим на минимални/държавни помощи (ако е приложимо):

Съгласно чл. 107, ал. 1 от ДФЕС държавна помощ е „всяка помощ, предоставена от държавата или общината или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши конкуренцията чрез поставяне в по-благоприятно положение на определени предприятия, производството или търговията на определени стоки, или предоставянето на определени услуги, доколкото се засяга търговията между държавите-членки на ЕС“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.

Конкретният бенефициент по настоящата процедура е Националният център за информация и документация (НАЦИД), Булстат: 831604711. Поради тази причина при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като НАЦИД не осъществява дейност на пазар, на който се осъществява търговия между държави-членки.

Съобразно Инструкция № 1 от 15.12.2017 г. за реда на водене Регистъра за научната дейност в Република България (обн. - ДВ, бр. 102 от 22.12.2017 г., в сила от 01.01.2018 г.), издадена от министъра на образованието и науката, Регистърът за научната дейност е публичен и се поддържа от Министерството на образованието и науката чрез Националния център за информация и документация.

Съгласно чл. 3 от Правилника за прилагане на закона за развитието на академичния състав в Република България, министърът на образованието и науката чрез Националния център за информация и документация създава и поддържа публичен регистър като електронна база данни, в който се вписват:

- лицата, придобили образователна и научна степен "доктор" и/или научна степен "доктор на науките" във висше училище или научна организация в Република България;

- защитените дисертационни трудове;

- хабилитираните лица и другите лица на академични длъжности в Република България;

- лицата, придобили научни степени в чужбина, признати по законоустановения ред.Видно от цитираната разпоредба, НАЦИД поддържа Регистъра за академичния състав на Република България.

Българският портал за отворена наука се поддържа от министъра на образованието и науката чрез Националния център за информация и документация на основание чл. 2, ал. 24 от Правилника за устройството и дейността на НАЦИД в изпълнение на Препоръка (ЕС) 2018/790 на Комисията от 25 април 2018 година относно достъпа до научна информация и нейното съхранение.

Предвид задължението, вменено единствено на НАЦИД от министерството на образованието и науката, да поддържа Регистъра за научната дейност, Регистъра за академичния състав на Република България и Българския портал за отворена наука е видно, че не е налице конкурентна среда. С реализирането на настоящата процедура НАЦИД няма да получи „икономическо предимство“ и поради факта, че изпълнението на дейности по поддържане на посочените регистри е възложено единствено на него, в резултат на което изпълнението на тези конкретни дейности не го правят участник на пазара и не го поставят в конкурентна среда в контекст на състезателност. Изграждането на предвидената платформа по настоящата процедура няма да се отрази на финансовото положение на конкретния бенефициент след прилагането на мярката, тъй като използването на Платформата няма да генерира приходи за НАЦИД.

Предвид това, подпомагането по процедурата не следва да се разглежда като попадащо в обхвата на чл. 107 § 1 от Договора за функциониране на Европейския съюз и не представлява държавна помощ.

Когато НАЦИД възлага изпълнението на дейности по процедурата на външни изпълнители е необходимо това да се извършва по пазарни цени. По отношение на законодателството за държавните помощи, условията за състезателност, прозрачност, недискриминационност и безусловност на тръжни процедури, които гарантират постигането на пазарна цена, са определени в т. 89-т. 96 от Известие на Комисията относно понятието за държавна помощ (2016/C 262/01).

.

## 17. Хоризонтални политики:

При изпълнение на проекта конкретният бенефициент се задължава да спазва чл. 9 от Регламент (ЕС) 2021/1060 относно следните хоризонтални принципи:

*- принципите за насърчаване на равенството между мъжете и жените, предотвратяването на дискриминация и достъпността за хората с увреждания по смисъла на чл. 9 от Регламент 1060/2021;*

*- ще се гарантира и съблюдаване на принципите, заложени в Хартата на основните права на ЕС и Конвенцията на ООН за правата на хората с увреждания (КПХУ) съгласно Насоките за прилагането им, които са изготвени за периода 2021-2027;*

*- принципите на устойчиво развитие и ненанасяне на значителни вреди по смисъла на член 9 от Регламент 1060/2021.*

За удостоверяване на съответствието на проектното предложение с хоризонталните принципи, включително с принципа за „ненанасяне на значителни вреди“, при подаване на проекта кандидатът декларира посочените обстоятелства в Декларация, че кандидатът е запознат с Условията за кандидатстване и Условията за изпълнение (Приложение А), както и задължително представят информация в т. „Допълнителна информация, необходима за оценка на проектното предложение“ на Формуляра за кандидатстване за съответствие на проектното предложение с всеки от хоризонталните принципи.

Допълнително, в края на изпълнението на проекта Конкретният бенефициент подлежи на контрол, който да удостовери спазването на изискванията на европейското и национално законодателство. За удостоверяване на съответствието на проектното предложение с хоризонталните принципи от конкретния бенефициент се изисква да бъде предоставена информация в рамките на всеки междинен и окончателния технически и финансов отчет.

**В допълнение по отношение на принципа за устойчивост и „ненасяне на значителни вреди“ се обосновава съответствие на проектното предложение с всяка една от шестте екологични цели:**

а) смекчаване на изменението на климата;

б) адаптиране към изменението на климата;

в) устойчиво използване и опазване на водните и морските ресурси;

г) преход към кръгова икономика;

д) предотвратяване и контрол на замърсяването;

е) защита и възстановяване на биологичното разнообразие и екосистемите.

**С цел гарантиране в максимална степен на спазването на принципа за „ненанасяне на значителни вреди“, няма да се подкрепят:**

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

## 18. Продължителност на процедурата:

Максималната продължителност на проекта е 18 (осемнадесет) месеца, считано от датата на влизане в сила на административния договор за директно предоставяне на безвъзмездна финансова помощ.

## 19. Ред за оценяване на проектните предложения:

Оценката на проектното предложение по процедурата се извършва от Комисия за оценка, определена със заповед на Ръководителя на Управляващия орган. Проектното предложение се оценява за съответствие с предварително одобрените от Комитета за наблюдение на ПНИИДИТ, Методология и критерии за подбор на операции по процедурата, посочени в т. 20 **„Критерии и методика за оценка на проектните предложения“ и Приложение В „Критерии и методика за оценка“** от Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез Модула за електронни услуги на ИСУН, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на конкретния бенефициент в ИСУН са невъзможни. Допуснатите от конкретния бенефициент нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.

В уведомлението от УО до конкретния бенефициент задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена.

При наличие на положителен резултат от оценяването, Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Ръководителя на Управляващия орган се обективира в Административен договор с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН (**Приложение Д „Ръководство за потребителя за модул „Е-кандидатстване“** към Условията за кандидатстване).

## 20. Критерии и методика за оценка на проектните предложения:

Оценката се извършва въз основа на критериите, подробно описани в **Приложение В** „**Критерии и методика за оценка“** към Условията за кандидатстване. Критериите и методиката за оценка не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценка „ДА“, „НЕ“ или „Н/П“ (неприложимо).

***ВАЖНО:*** *В случай че по време на оценката се установи наличие на недопустими или необосновани разходи, Управляващият орган си запазва правото да отстрани заложените от кандидата дейности, свързани с недопустими или необосновани разходи. В този случай Комисията за оценка може служебно да нанесе корекции в т. „Бюджет“ от Формуляра за кандидатстване (премахва/коригира съответните разходи от бюджета на проекта) или да предостави на кандидата указания и срок за отстраняване на установените нередовности, непълноти и/или несъответствия.*

## 21. Начин на подаване на проектните предложения/концепциите за проектни предложения:

Подаването на Формуляра за кандидатстване се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България (ИСУН)** единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: [**https://eumis2020.government.bg**](https://eumis2020.government.bg)**.**

**Подготовката и подаването на проектното предложение в ИСУН се извършва съгласно инструкциите, дадени в Указанията за електронно кандидатстване** (**Приложение Д** „**Ръководство за потребителя за модул „Е-кандидатстване“**).

**Проектното предложение се подава електронно чрез ИСУН, като се подписва с КЕП, издаден от доставчик на квалифицирани електронни удостоверителни услуги по смисъла на чл. 3, параграф 20) от Регламент (ЕС) № 910/2014 и валиден към датата на кандидатстване.**

Препоръчително е проектното предложение да се подава винаги от профила на конкретния бенефициент, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката, комуникацията с конкретния бенефициент и отстраняването на нередовностите по подаденото проектно предложение ще се извършват електронно чрез профила на конкретния бенефициент в ИСУН, от който е подаден проектът и промени на посочения профил (вкл. промяна на имейл адреса, асоцииран към съответния профил) са недопустими.

**ВАЖНО:** При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, и по-конкретно - Закона за обществените поръчки и актовете по неговото прилагане. Кандидатът следва да съобрази, че съгласно посоченото национално законодателство, редът за провеждане на процедурите за определяне на изпълнител/и се определя въз основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове.

Всички документи се представят на български език без корекции. Документ, чийто оригинал е на чужд език, се представя и в превод на български език.

Документите, посочени в **т. 22. Списък на документите, които се подават на етап кандидатстване** от Условията за кандидатстване, към Формуляра за кандидатстване се подават изцяло електронно. Документите се описват в т. 12 „Прикачени електронно подписани документи“ от Формуляра за кандидатстване преди подаването му.

**ВАЖНО:** Проектното предложение се подава електронно чрез ИСУН 2020, като се подписва с КЕП от законния представител на кандидата или надлежно оправомощено за целите на подаване на проектното предложение лице. При оправомощаване следва да се приложи документ за оправомощаване, подписан с КЕП или на хартия от законния представител на кандидата. От текста на документа следва да става ясно, че законният представител оправомощава съответното лице да подаде проектното предложение и да подпише с КЕП документите, за които не е изрично отбелязано в т. 22. „Списък на документите, които се подават на етап кандидатстване“ от Условията, че не могат да се подписват от оправомощени лица, тъй като с тях се декларират данни, за които се носи наказателна отговорност в лично качество.

След обявяването на процедурата, Управляващият орган изпраща **покана** до конкретния бенефициент, посочен в т. 11 от настоящите Условия за кандидатстване, с което го информира за възможностите за кандидатстване.

## 22. Списък на документите, които се подават на етап кандидатстване:

Конкретният бенефициент следва да представи следните документи, по изцяло електронен път чрез ИСУН:

**1)** Декларация, че кандидатът е запознат с условията за кандидатстване и условията за изпълнение – по образец **(Приложение А)** към Условията за кандидатстване;

**2)** Декларация относно статута по ЗДДС – по образец **(Приложение Б)** към Условията за кандидатстване.

**3)** Оферта от производител/доставчик за всяка отделна инвестиция в дълготрайни материални и нематериални активи (ДМА и ДНА) с предложена цена и вид на валутата - сканирана и прикачена в ИСУН.

В случай, че кандидатът представя оферта, от нея следва да е видна информация за: наименование на оферента, *технически и/или функционални характеристики на актива*, както и лицето, което я е издало от името на оферента, като напр.: име, подпис, електронен подпис или разпечатка на електронно съобщение, с което е получена, която също следва да е прикачена в ИСУН.

**4)** Документ за оправомощаване на лицето, което подава и подписва с КЕП от името на кандидата Формуляра за кандидатстване в ИСУН (в случай че е приложимо) - подписан с КЕП или на хартия от законния представител на кандидата и прикачен в ИСУН.

**ВАЖНО:** Формулярът за кандидатстване се подписва с валиден КЕП от законния представител на конкретния бенефициент или надлежно оправомощено от него лице.

При избран вариант за подписване на Формуляра за кандидатстване от законния представител на конкретния бенефициент, обстоятелствата в декларациите по точки 1) и 2) следва да се попълнят съобразно образеца на декларация в т. „E-ДЕКЛАРАЦИИ“ към Формуляра. Законният представител на конкретния бенефициент на БФП няма право да оправомощава други лица да подписват декларациите по точки 1) и 2), тъй като с тях се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична. В случай, че Формулярът за кандидатстване е подаден от упълномощено лице, декларациите по т. 1) и 2) следва да бъдат попълнени и подписани от законния представител на конкретния бенефициент и да бъдат прикачени в т. „Прикачени документи“.

**ВАЖНО:** Кандидатът следва да се увери, че всички документи са представени в изискуемата форма съгласно изискванията на настоящите Условия за кандидатстване.

.

## 23. Краен срок за подаване на проектните предложения:

Ще се прилага процедура чрез директно предоставяне с **един краен срок за кандидатстване – 16:30 часа на 08.12. 2023 г.**

ВАЖНО! По настоящата процедура конкретният бенефициент може да подаде не повече от едно проектно предложение в рамките на едно кандидатстване, при съобразяване с изискванията съгласно настоящите Условия за кандидатстване. В случай че кандидат подаде повече от едно проектно предложение, ще бъде разгледано последното подадено през ИСУН.

По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите ***в срок до три седмици*** преди изтичането на срока за кандидатстване.

Разясненията се утвърждават от Ръководителя на Управляващия орган на програмата. Разяснения се дават по отношение на условията за кандидатстване, не съдържат становище относно качеството на проектното предложение и са задължителни. Разясненията се съобщават по реда на чл. 26, ал. 8-9 от ЗУСЕФСУ, като се публикуват в ИСУН и на интернет страницата на програмата и/или в Единния информационен портал.

## 24. Адрес за подаване на проектните предложения/концепциите за проектни предложения:

Формулярът за кандидатстване се подава по електронен път чрез ИСУН на следния интернет адрес: [**https://eumis2020.government.bg**](https://eumis2020.government.bg)

## 25. Допълнителна информация

**Решение за предоставяне на безвъзмездна финансова помощ и сключване на Административен договор**

**При наличие на положителен резултат от оценяването Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение.** **Решението на Ръководителя на Управляващия орган се обективира в Административен договор за директно предоставяне на безвъзмездна финансова помощ с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.**

При одобрен оценителен доклад на конкретния бенефициент се изпраща покана да предостави доказателства, че отговаря на изискванията за бенефициент, като представи:

1. Заявление за профил за достъп на ръководител на бенефициента до ИСУН (**Приложение Е1** към Условията за изпълнение) и/или Заявление за профил за достъп на оправомощени от бенефициента лица до ИСУН (**Приложение Е2** към Условията за изпълнение) – подписано с валиден КЕП от законния представител на конкретния бенефициент;
2. Декларация за нередности (**Приложение Ж** към Условията за изпълнение) – подписана с валиден КЕП от законния представител на конкретния бенефициент;
3. Декларация за конфликт на интереси (**Приложение З** към Условията за изпълнение) – подписана с валиден КЕП от законния представител на конкретния бенефициент;
4. Документ за оправомощаване, в случай че административният договор за предоставяне на безвъзмездна финансова помощ ще бъде подписан от лице, различно от законния представител на кандидата – подписан с КЕП или на хартия от законния представител на конкретния бенефициент и прикачен в ИСУН;
5. Документ, удостоверяващ определеното от кандидата лице, отговорно за счетоводните записвания, съгласно чл. 13, ал. 3, т. 1 от Закона за финансовото управление и контрол в публичния сектор – подписан с КЕП или на хартия от законния представител на конкретния бенефициент и прикачен в ИСУН.

Документите по точки 1-3 следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

Законният представител на конкретния бенефициент на БФП няма право да оправомощава други лица да подписват декларациите/документите по точки 1-3, тъй като с тях се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична.

Решение за прекратяване на процедурата чрез директно предоставяне може да се вземе при следните случаи:

* Когато няма постъпило проектно предложение, в случай че е определен краен срок за подаване или когато всички подадени проектни предложения са оттеглени.
* При спиране на финансирането по съответната програма или на част от нея.
* В случай че конкретният бенефициент не отстрани в срок нередовност/и, непълнота/и и/или несъответствие/я с изискванията.

## 26. Приложения към Условията за кандидатстване:

Декларация, че кандидатът е запознат с условията за кандидатстване и условията за изпълнение – **Приложение А**

Декларация относно статута по ЗДДС – **Приложение Б**

Критерии и методика за оценка – **Приложение В**

Указание на министъра на финансите относно третиране на данък върху добавената стойност като допустим разход при изпълнение на проекти по Оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело, за финансовата рамка 2014 – 2020 г. – **Приложение Г**

Ръководство за потребителя за модул „Е-кандидатстване“ – **Приложение Д**

1. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 85% от ЕФРР и 15% национално съфинансиране. [↑](#footnote-ref-1)
2. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 70% от ЕФРР и 30% национално съфинансиране. [↑](#footnote-ref-2)