***Приложение В***

**КРИТЕРИИ И МЕТОДИКА ЗА ОЦЕНКА**

Програма „Научни изследвания, иновации и дигитализация за интелигентна трансформация“ 2021-2027

Процедура чрез директно предоставяне на безвъзмездна финансова помощ BG16RFPR002-1.007 „Платформа за сътрудничество между висшите училища, изследователските организации и бизнеса чрез надграждането на Регистър на научната дейност, Регистър на академичния състав и Българския портал за отворена наука“

Приоритет 1 „Устойчиво развитие на българската научно-изследователска и иновационна екосистема“; Приоритетно направление 3 „Трансфер на технологии и знания“

Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР)

Безвъзмездната финансова помощ се предоставя на основа на проектно предложение съгласно чл. 43, ал. 2, т. 1 от ЗУСЕФСУ. Проектното предложение се подава от конкретния бенефициент за оценяване в Управляващия орган и оценяването на проектното предложение се извършва по реда, определен в документите по чл. 26, ал. 1 от ЗУСЕФСУ.

Оценката по процедурата се извършва въз основа на критерии, одобрени от Комитета за наблюдение на програмата. Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез Модула за електронни услуги на ИСУН, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН са невъзможни. Допуснатите от кандидата нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.

В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена.

При наличие на положителен резултат от оценяването Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Ръководителя на Управляващия орган се обективира в административен договор с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

**КРИТЕРИИ ЗА ОЦЕНКА НА ПРОЕКТНОТО ПРЕДЛОЖЕНИЕ**

**I. Критерии за административно съответствие и допустимост**

1. **Критерии за административно съответствие**

|  |  |  |  |  |  |
| --- | --- | --- | --- | --- | --- |
| № | ***Критерии:*** | **ДА** | **НЕ** | **Н/П** | **Бележки** |
|  | Формулярът за кандидатстване е подаден в рамките на крайния срок по електронен път чрез системата ИСУН и е на български език, с изключение на т. 1, полета „Наименование на проектното предложение на английски език“ и „Кратко описание на проектното предложение на английски език“, които следва да са попълнени на английски език. |  |  |  |  |
|  | Документ за оправомощаване на лицето, което подава и подписва с КЕП от името на кандидата Формуляра за кандидатстване в ИСУН (в случай че е приложимо) - подписан с КЕП или на хартия от законния представител на кандидата и прикачен в ИСУН. |  |  |  |  |
|  | Формулярът за кандидатстване e подписан с валиден КЕП от законния представител на кандидата или упълномощено от него лице |  |  |  |  |
|  | Декларация, че кандидатът е запознат с условията за кандидатстване и условията за изпълнение – попълнена по образец (**Приложение А** към Условията за кандидатстване) ИЛИ обстоятелствата са декларирани в раздел „E-ДЕКЛАРАЦИИ” от Формуляра за кандидатстване. |  |  |  |  |
|  | Декларация относно статута по ЗДДС – попълнена по образец (**Приложение В** към Условията за кандидатстване) ИЛИ обстоятелствата са декларирани в раздел „E-ДЕКЛАРАЦИИ” от Формуляра за кандидатстване. |  |  |  |  |
|  | Оферта от производител/доставчик за всяка отделна инвестиция в дълготрайни материални и нематериални активи (ДМА и ДНА) с предложена цена и вид на валутата, сканирана и прикачена в ИСУН) (ако е приложимо) |  |  |  |  |

1. **Критерии за оценка на допустимостта на кандидата и проекта**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
| 1. 1. | Кандидатът е допустим бенефициент по настоящата процедура, съгласно т. 11 от Условията за кандидатстване. |  |  |  | *Източник на проверка:* Формуляр за кандидатстване, т. „Основни данни“ и т. „Данни за кандидата“.  *При несъответствие с индивидуално посочената организация като конкретен бенефициент проектното предложение се отхвърля.* |
|  | Конкретният бенефициент разполага с необходимите финансови ресурси и механизми, които гарантират успешното изпълнение на дейностите по проекта[[1]](#footnote-2). . |  |  |  | *Източник на проверка:*  *Формуляр за кандидатстване, т. „Основни данни“; т. „Допълнителна информация, необходима за оценка на проектното предложение“, Одобрен бюджет за последната година на НАЦИД от страна на първостепенния разпоредител с бюджетни средства.*  *При несъответствие с посочените изисквания на кандидата се дават указания и му се предоставя срок за отстраняването му* |
|  | Проектът се предвижда да бъде осъществен в съответствие с посочения териториален обхват за процедурата, съгласно т. 5 от Условията за кандидатстване. |  |  |  | *Източник на проверка:* Формуляр за кандидатстване, т. „Основни данни“ и т. „План за изпълнение/Дейности по проекта“.  *От предоставените в проектното предложение информация и данни е видно, че резултатите от изпълнението на дейностите следва да се ползват на територията на Р. България.*  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 1. 2. | Продължителността на проекта е в съответствие с т. 18 от Условията за кандидатстване (не надвишава 18 месеца). |  |  |  | *Източник на проверка:* Формуляр за кандидатстване, т. “Основни данни“ и т. „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 1. 3 | Дейностите и разходите по проекта съответстват на допустимите за финансиране дейности и разходи по процедурата съгласно т. 13 и т. 14 от Условията за кандидатстване. |  |  |  | *Източник на проверка:* Формуляр за кандидатстване, т. „Основни данни“ – поле „Кратко описание на проектното предложение“,т. „План за изпълнение/Дейности по проекта“ .  *При несъответствие с посочените изисквания на кандидата се дават указания и му се предоставя срок за отстраняване на несъответствието.*  *Т. „Бюджет“*  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 1. 3. | Дейностите по проекта НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не. |  |  |  | *Източник на проверка:* Формуляр за кандидатстване, т. „Основни данни“, т. „План за изпълнение/Дейности по проекта“ т. „План за външно възлагане“ и Декларация, че кандидатът е запознат с условията за кандидатстване и условията за изпълнение (Приложение А).  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | 1. **Критерии за техническа и финансова оценка** |  |  |  |  |
|  | ***Критерии:*** | **ДА** | **НЕ** | **Н/П** | **Бележки** |
| I. | **Цели на проекта, описание на дейностите и организация на изпълнението** |  |  |  |  |
| 1. 1. | Проектното предложение с предвидените в него дейности допринасят за постигане целите на Приоритет1 „Устойчиво развитие на българската научно-изследователска и иновационна екосистема“ на ПНИИДИТ и има принос за постигане на специфична цел RSO1.1 „Развитие и засилване на капацитета за научни изследвания и иновации и на внедряването на модерни технологии“ на ПНИИДИТ. |  |  |  | *Източник на проверка:* Формуляр за кандидатстване, т. „Основни данни“, т. „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Проектното предложение с предвидените в него дейности има принос към тематичните области на Иновационната стратегия за интелигентна специализация 2021-2027 г. (ИСИС). |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“, т. „Допълнителна информация, необходима за оценка на проектното предложение“, поле „Принос към тематичните области на Иновационната стратегия за интелигентна специализация 2021-2027 г“ |
|  | Проектното предложение с предвидените в него дейности са в съответствие с:  - принципите за насърчаване на равенството между мъжете и жените, предотвратяването на дискриминация и достъпността за хората с увреждания по смисъла на чл. 9 от Регламент 1060/2021;  - принципите, заложени в Хартата на основните права на ЕС и Конвенцията на ООН за правата на хората с увреждания (КПХУ) съгласно Насоките за прилагането им, които са изготвени за периода 2021-2027;  - принципите на устойчиво развитие и ненанасяне на значителни вреди по смисъла на член 9 от Регламент 1060/2021. |  |  |  | *Източник на проверка:* Формуляр за кандидатстване, т. „Допълнителна информация, необходима за оценка на проектното предложение“ и Декларация, че кандидатът е запознат с условията за кандидатстване и условията за изпълнение (Приложение А).  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| II. | **Ефективност на дейностите** |  |  |  |  |
| 1. | Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. |  |  |  | *Източник на проверка:* Формуляр за кандидатстване, т. „Основни данни“; т. „План за изпълнение/Дейности по проекта“; т. „План за външно възлагане“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 2. | Планът за изпълнение на дейностите е реалистично планиран и осъществим. |  |  |  | *Източник на проверка:* Формуляр за кандидатстване, т. „План за изпълнение/Дейности по проекта“  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 3. | Конкретният бенефициент е описал в кои бюджетни редове са заложени предвидените разходи за всяка от дейностите и е представил обосновка за предвидената стойност на съответния разход/и. |  |  |  | *Източник на проверка: Формуляр за кандидатстване, т. „План за изпълнение/ Дейности по проекта“, подточка „Начин на изпълнение“*  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 4. | В проектното предложение са описани начините, чрез които се планира да бъде осигурена устойчивостта на резултатите и ефекта от изпълнението на проекта. |  |  |  | *Източник на проверка:* Формуляр за кандидатстване, т. „План за изпълнение/ Дейности по проекта“ и т. „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| III. | **Бюджет и ефективност на разходите** |  |  |  |  |
| 1. | Конкретният бенефициент не е получил финансиране от друг фонд или инструмент на Съюза или подкрепа от същия фонд по друга програма за същите разходи, за финансирането на които кандидатства по настоящата процедура. |  |  |  | *Източник на проверка:* Декларация, че кандидатът е запознат с условията за кандидатстване и условията за изпълнение.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 2. | Всички разходи, включени в бюджета на проектното предложение, съответстват изцяло на дейностите, предвидени за изпълнение. |  |  |  | *Източник на проверка:* Формуляр за кандидатстване, т. „Бюджет на проекта“, т. „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 3. | Всички разходи са ефективни, обосновани, допустими и съгласно Условията за кандидатстване, като не е налице дублиране на разходи. |  |  |  | *Източник на проверка:* Формуляр за кандидатстване, т. „План за изпълнение/Дейности по проекта“, т. „Бюджет“,  Оферта за всяка отделна инвестиция в дълготрайни материални и нематериални активи (ДМА и ДНА).  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 4. | Размерът на исканата безвъзмездна финансова помощ е в съответствие с максималния размер, указан в т. 9 от Условията за кандидатстване. |  |  |  | *Източник на проверка:* Формуляр за кандидатстване, т. „Бюджет на проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 5. | Разходите в бюджета на проекта са коректно отнесени към категорията регион на планиране, съгласно т. 8. „Общ размер на безвъзмездната финансова помощ по процедурата и разпределение по региони“ от Условията за кандидатстване. |  |  |  | *Източник на проверка: Формуляр за кандидатстване: т. „Бюджет“.* *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 6. | Кандидатът предвижда изпълнението на дейности за Видимост, прозрачност и комуникация, съгласно разпоредбите на чл. 50 от Регламент (ЕС) 2021/1060, при изпълнението на проекта, като ще прилага „Наръчник за визуализация на подкрепата от ЕС 2021-2027. . Брандбук за бенефициенти“ - Приложение К от Условията за изпълнение. |  |  |  | *Източник за проверка:*  Формуляр за кандидатстване - т. „Допълнителна информация, необходима за оценка на проектното предложение“, поле „Дейности за видимост, прозрачност и комуникация“ |

*Бележка:* В случай че по време на оценката се установи наличие на недопустими или необосновани разходи, Управляващият орган си запазва правото да отстрани заложените от кандидата дейности, свързани с недопустими или необосновани разходи. В този случай Комисията за оценка може служебно да нанесе корекции в т. „Бюджет“ от Формуляра за кандидатстване (премахва/коригира съответните разходи от бюджета на проекта) /или да предостави на кандидата указания и срок за отстраняване на установените нередовности, непълноти и/или несъответствия.

1. Съгласно чл. 73, пар. 2, буква „г“ от Регламент (ЕС) 2021/1060. [↑](#footnote-ref-2)